У гады вайны нацыстамі былі спалены больш за 5 тысяч беларускіх вёсак разам з іх жыхарамі — дарослымі і дзецьмі. Разам са сваімі парафіянамі гінулі і іх душпастыры. Больш за 200 каталіцкіх святароў загінулі ў часы Вялікай Айчыннай вайны на тэрыторыі Беларусі. У Росіцы, Навагрудку, дзе былі расстраляны святары і забіты сёстры законныя, а таксама ў шматлікіх іншых мястэчках і сёння ўзносяцца за іх малітвы.